In nomine sanctæ Trinitatis et unicæ Deitatis. Noverit omnis sæculorum tam præsentium, quam futurorum successio, quod Domnus Rainardus Lingonensis Episcopus petent Abbate Gausberto, et ejusdem loci Monachis, fecerit liberam sancti Remigii Ecclesiam ab omnibus consuetudinibus, quæ in polyptyco continentur paratas, sive debitum, quod in Synodo debebat Presbyter remittens; ita tamen, ut Presbyter quidem ad Synodium consuetudinaliter con cæteris pergat, censum vero alium nullum persolvat. Quod ut immobile perseveraret, jam dictus Pontifex exemplar hujus subscriptionis, firmitatisque fieri jussit, ne quisquam suorum successorum hanc donationem evacuare præsumeret: interminationem dampnationis perpetuæ ab omnipotente Deo sustituens, qui huic notioni infracturam temptaverit inferre. Actum Lingonis in plenaria synodo, anno ab Incarnatione Dominica MLXXX. Indictione III. Signum Rainardi Episcopi qui hanc noticiam fieri jussit. Tocius sui synodalis conventus Archidiaconorum suorum, seu Decanorum. Signum Girardi Archidiaconi. Ærleii Archidiaconi. Walterii Decani. Hugonis de Butgiaco Canonici.